**DH København: Referat fra FU møde**

**Tid: Den 11. september 2023 kl. 18.00-21.30**

**Sted: Café Bistronomi, Reberbanegade 3, København S**

**Fraværende: Ole, Elin og Ida**

1/ Godkendelse af dagsorden, godkendt

2/ Valg dirigent. Hans

3/ Godkendelse af referat, godkendt

4/ Siden sidst

A: Nyt fra formanden

Der er afholdt et møde mellem Handicaprådet og Økonomiudvalget. Alle borgmestre var til stede.
Digitalisering – og herunder touchskærme blev drøftet.

Man skal bestille digitalt for at få kontakt til Borgerservice. Når man ankommer, skal man melde sin ankomst på en touchskærm.

Nogle kan ikke se, andre kan ikke nå op til skærmen.

Der ønskes en person, der kan hjælpe ved ankomst.
Der er behov for en pc der kan hæve-sænkes.

Bostederne bliver af økonomiske grunde mere og mere ren opbevaring uden penge til beboernes udvikling og heller ikke til at gennemføre ud-af-huset aktiviteter.

Budgetforhandlingerne: Handicaprådet og vicedirektøren er indkaldt til et skærmmøde den 11. september – men der er ikke udsendt en dagsorden.

BCH har fået to revisionspåtaler vedr. økonomistyringen.

Referencegruppen for universelt design har afholdt et møde. Dorrit, John, Helga og Hans deltog. Helga blev valgt som ”forperson”.

Gruppen skal holde møde med TMF-forvaltningen den 2. oktober. Helga og John har hver fået 15 minutter til at fremlægge problemfelter. FU medlemmerne opfordres til at sende særlige eksempler til John eller Helga.

Der blev omtalt problemer med lydfyr. Hvordan skelner en ikke-seende om det er den ene eller den anden sektor af fodgængerfeltet, der har grønt lys? Omkring Østerbrogade-Østersøgadekrydset åbnes der for fodgængere i det ene felt, mens der er fri bane for biler i den anden.

B: Nyt fra FU medlemmerne

Dorrit: - DDL afholder landsdækkende Zoom møder for DH repræsentanter.

Første gang den 5. september og så igen i oktober.

Steen: LEV har haft halvårsmøde med repræsentant fra BCH. De snakkede om de problemer, der er med ud-af-huset aktiviteter. På baggrund af tr konkrete cases vil de spørge om kommunen vil være det bekendt at agere på den måde, der omtales i de tre cases.
Desuden om forhold i forbindelse med anskaffelse af nye S-tog.

John: DBS har et plejehjem - Solgaven - i Valby. Her er man i gang med at starte en ansættelsesproces for at få ansat en ny institutionsleder. Borgmesteren har på TMF’s vegne beklaget langsommeligheden med et problem med omstilling og etablering af nye lydfyrsanlæg i krydset Strandboulevarden/Østerbrogade, som nu har varet mere end et år, siden processen blev iværksat.

Peter: Høreforeningen har fået et nyt tourguidesystem, der er anskaffet medfondsstøtte.

Hans: DHF’s landsforening holder reception i de nye lokaler på Carl Gustavs Vej i Tåstrup den 3. oktober.

C: Nyt fra Råd og Nævn

Dorrit: CSV: Der mangler elever til STU (ungdomsuddannelsen).

John: Det regionale Handicapråd mødes i oktober. Spørgsmålet om økonomien til den vederlagsfri fysioterapi sættes på dagsordenen idet der her er et ”kryds” mellem kommunernes og regionens forpligtelse.
Koncernen (regionen) vil arbejde på at skaffe jobs til handicappede, men det er uvist, om der er realiteter i dette.

D: Nyt fra Arbejdsgrupper og referencegruppe

Socialgruppen inviterede i juni to politikere til et møde i august, men fik ingen respons. Der forsøges at finde en ny dato for mødet.

Tilgængelighedsgruppen havde et kaffemøde med to tilgængelighedsrevisorer, hvor man talte om, hvad de kan og ikke kan. Der aftaltes løbende dialog med et møde mindst en gang om året.
 Gruppen har i september holdt møde og drøftet emner som megaevents (parasportselementer, tilgængeligheden for handicappede).
 Ligeledes vil man kontakte politikere fra Kultur- og Fritidsforvaltningen med henblik på at drøfte anvendelighed og tilgængelighed på kulturhuse, biblioteker mv.

5/ Forslag om, at to gange Lisbeth indtræder i tilgængelighedsgruppen.

Den ene bor ikke i København og kan derfor ikke deltage i møder med kommunens politikere.
Begges indtræden accepteres med dette forbehold.

6/ Har vi en kandidat til Movias brugerråd? Nej.

7/ De nye vedtægter

Det er afklaret med DH centralt, at vi kan gå langt med at bestemmelser i vores forretningsorden, så vi kan tage højde for de særlige behov, vi har, da vi har mange flere medlemsorganisationer, end man har de fleste steder, blot vi undlader at flytte beføjelser væk fra selve bestyrelsen.

Årsmødet kan således beslutte, at flere personer end de vedtægtsmæssigt bestemte tre kan vælges til at varetage aftalte opgaver og ansvarsområder.

Den udvidede gruppe kan ikke kaldes et forretningsudvalg, så vi må finde en passende ny betegnelse.

Hans foreslog, at årsmødet udpeger medlemmerne af arbejdsgrupperne, hvorefter grupperne selv vælger en person til at varetage funktionerne i det ”nye FU”.

Der blev foreslået følgende fire funktioner:

To fra arbejdsgrupperne

En, der dækker området psykisk sårbare, herunder autistområdet

En sekretær, der skal bistå formanden

Det blev besluttet, at Hans, Peter og John skriver et udkast til forretningsorden, som forelægges FU til kommentering, inden det skal videre til bestyrelse og årsmøde.

De valgte til ”triumviratet ”skal bo i kommunen skal være indstillet til opgaverne og være udpeget som bestyrelsesmedlem repræsenterende de respektive medlemsorganisationer.

Det kan overvejes om de fire øvrige årsmødevalgte behøver at være stemmeberettigede bestyrelsesmedlemmer.

Hvad med personer, som ikke er medlem af en bestemt handicaporganisation?

Triumviratet vælges på skift for to år ad gangen.

De øvrige vælges for et år ad gangen.

9/ Økonomi/ regnskabsstatus ved kassereren

Kassebeholdninger er nu på godt 21.000 kr.

10/ Kommende møder for FU og bestyrelsen.

Et tidligere tænkt bestyrelsesmøde den 4. oktober udgår, da vi jo holdt et møde i august.

**Næste FU møde afholdes på BCH onsdag den 15. november kl. 19.00-21.30

Næste bestyrelsesmøde afholdes i Jemtelandsgade onsdag den 29. november kl. 19.00-21.30, gerne med et emne/tema udover forretningsordensforslaget. Det blev forslået at temaet kunne være et europæisk handicapkort.**

11 Andet: Intet

12/ Evt. Der blev spurgt ind til, hvilke personer, der deltager i DHs repræsentantskabsmøde i oktober.

DHs vedtægter: Repræsentantskabet består af de tilsluttede organisationer, gruppemedlemmer, Sammenslutningen af Unge Med Handicap og 3 repræsentanter fra hver af de 5 regioner, valgt af afdelingerne i regionerne.Repræsentantskabets medlemmer kan hver sende 1 stemmeberettiget repræsentant til repræsentantskabsmøderne.

Fra vores region deltager der således tre repræsentanter valgt af afdelingerne i regionen.

Referent Peter Anderson